প্রধানমন্ত্রীরদপ্তর
সমাজের বিভিন্ন স্তরের নাগরিকরা স্বাধীনতা দিবসে প্রধানমন্ত্রীর ভাষণের প্রশংসা করেছেন
নয়াদিল্লি, ১৫ আগস্ট, ২০২৩
দেশের বিভিন্ন ক্ষেত্রের বেশ কয়েকজন প্রতিষ্ঠিত নাগরিক আজ লালকেল্লার প্রাকার থেকে স্বাধীনতা দিবস উপলক্ষে প্রধানমন্ত্রীর দেওয়া ভাষণের প্রশংসা করেছেন। পদ্ম পুরস্কার প্রাপক, শিক্ষাবিদ, ব্যবসায়ী, বিশিষ্ট মহিলা, পেশাদার, অভিনেতা, প্রযুক্তিবিদ, ক্রীড়াবিদ সহ সকলেই প্রধানমন্ত্রীর ভাষণের প্রশংসা করেছেন।
এমএসএমই ক্ষেত্রের ভারতের যে বিবিধ ছবি প্রধানমন্ত্রী তুলে ধরেছেন, তার প্রশংসা করেছেন এফআইএসএমই – এর মহাসচিব অনিল ভরদ্বাজ।
উন্নত ভারত গঠনের ক্ষেত্রে প্রধানমন্ত্রীর দৃষ্টিভঙ্গীর প্রশংসা করেছেন সিআইআই – এর মহানির্দেশক চন্দ্রজিৎ বন্দ্যোপাধ্যায়।
ভারতীয় গবেষণা সংস্থা সিএলএসএ – এর প্রধান ইন্দ্রনীল সেনগুপ্ত আশা প্রকাশ করেছেন যে, ভারত শীঘ্রই বিশ্বের তৃতীয় বৃহত্তম অর্থনীতির দেশ হয়ে উঠবে। প্রধানমন্ত্রী আজ রিফর্ম, পারফর্ম ও ট্রান্সফর্মের জন্য স্পষ্ট আহ্বান জানিয়েছেন।
জাতীয় শিক্ষা প্রযুক্তি মঞ্চের চেয়ারম্যান অধ্যাপক অনিল সহস্রবুধে ভারতের উন্নয়নগাথায় থ্রি-ডি’র ভূমিকার কথা উল্লেখ করেছেন।
আইআইটিই গান্ধীনগরের ভাইস চ্যান্সেলর হর্ষদ প্যাটেল বিস্তারিতভাবে বর্ণনা করেছেন যে, ভারত বিগত ৯ বছরে কিভাবে পরিবর্তিত হয়েছে।
জামিয়া মিলিয়া ইসলামিয়া বিশ্ববিদ্যালয়ের ভাইস চ্যান্সেলর সমন্বিত প্রয়াসের জন্য প্রধানমন্ত্রীর আহ্বানকে সমর্থন জানিয়েছেন।
বিশিষ্ট ভারতীয় তীরন্দাজ অর্জুন পুরস্কার-প্রাপক অভিষেক ভার্মা দেশের জনগণকে ৭৭তম স্বাধীনতা দিবসে অভিনন্দন জা্নিয়েছেন ও দুর্নীতি রোধে প্রধানমন্ত্রীর প্রচেষ্টাকে সমর্থন করার আহ্বান জানিয়েছেন।
আন্তর্জাতিক পুরস্কার-প্রাপক গৌরব জানা ‘দেশ সর্বাগ্রে’ সম্পর্কে প্রধানমন্ত্রীর বার্তার কথা উল্লেখ করেছেন।
আন্তর্জাতিক ক্রীড়া ক্ষেত্রে পদকজয়ী নিহাল সিং-ও ‘দেশ সর্বাগ্রে’ বিষয়টি নিয়ে বিস্তারিত আলোচনা করেছেন।
আন্তর্জাতিক ক্ষেত্রে পদকজয়ী জসমিন কৌর-ও ‘দেশ সর্বাগ্রে’ নিয়ে তাঁর মতামত প্রকাশ করেছেন।
জাতীয় ক্রীড়া ক্ষেত্রে পুরস্কারজয়ী কিরণ-ও ট্যুইট করেছেন।
আন্তর্জাতিক পদকজয়ী প্রিয়া সিং লালকেল্লার প্রাকার থেকে প্রধানমন্ত্রী যে বার্তা দিয়েছেন, তা সকলকে মেনে চলার আহ্বান জানিয়েছেন।
পদ্মশ্রী প্রাপক ভারত ভূষণ ত্যাগী দেশ গঠনে কৃষকদের ভূমিকাকে প্রধানমন্ত্রী যে স্বীকৃতি দিয়েছেন, তার প্রতি কৃতজ্ঞতা প্রকাশ করেছেন।
একইভাবে, শ্রী বেদব্রত আর্য কৃষকদের উন্নয়নে গৃহীত সাম্প্রতিক উদ্যোগের কথা উল্লেখ করেছেন।
বিশিষ্ট অভিনেত্রী সরিতা যোশী দেশ গঠনে মহিলাদের ভূমিকার বিষয়টি প্রধানমন্ত্রী যেভাবে লালকেল্লার প্রাকার থেকে তাঁর ভাষণে উল্লেখ করেছেন, তার প্রশংসা করেছেন।
বিশিষ্ট কত্থক নৃত্যশিল্পী নলিনী আস্থানা যুবক-যুবতীদের জন্য প্রধানমন্ত্রী রিফর্ম, পারফর্ম, ট্রান্সফর্মের যে দিশা-নির্দেশ দেখিয়েছেন, তার প্রশংসা করেছেন।
বিশিষ্ট স্ত্রীরোগ বিশেষজ্ঞ পদ্মশ্রী পুরস্কার-প্রাপক ডাঃ অলোকা কৃপালনী মহিলা ক্ষমতায়নে জোর দেওয়ায় দেশের সব মহিলাদের পক্ষ থেকে প্রধানমন্ত্রীকে ধন্যবাদ জানিয়েছেন।
কালারি ক্যাপিটালের এমডি শ্রীমতী বাণী কোলা মহিলাদের বিরুদ্ধে অপরাধ রুখতে ও তাঁদের উন্নয়নে প্রধানমন্ত্রীর বক্তব্যের প্রশংসা করেছেন।
বিশিষ্ট সঙ্গীত শিল্পী পদ্মভূষণ পুরস্কার-প্রাপক কে এস চিত্রা মহিলাদের ক্ষমতায়নে প্রধানমন্ত্রীর চিন্তাভাবনায় আপ্লুত। মহিলাদের জন্য একগুচ্ছ নতুন উদ্যোগ গ্রহণ করায় ধন্যবাদ জানিয়েছেন তিনি।
সানফ্রান্সিসকো থেকে বেঙ্গালুরু পর্যন্ত অন্যতম দীর্ঘ সময়ের বিমান যাত্রার পাইলট ক্যাপ্টেন জোয়া আগরওয়াল ভারতে সবচেয়ে বেশি সংখ্যক মহিলা বাণিজ্যিক উড়ানের পাইলট রয়েছেন বলে প্রধানমন্ত্রী যে উল্লেখ করেছেন, তার প্রশংসা করেছেন।
মহারাষ্ট্র বিশ্ববিদ্যালয়ের ভাইস চ্যান্সেলর  লেঃজেঃ মাধুরী কানিতকর দেশের উন্নয়নে মহিলাদের ভূমিকা প্রসঙ্গে প্রধানমন্ত্রী যে জোর দিয়েছেন, সেকথা উল্লেখ করেছেন।
(AC/PM/SB